Türkan Şoray yew kayker, senarist u direktora Tırka. Aye sinema u têatro de kay kerdo. Aye 1960an de kewt sinema, 1964 de porteqala zerne gırewt. 222 filman de kay kerd u dınya sero kaykera yewına.

Heyatê cı 
A qezay Estanboli Eyüpsultan de yew keyey memuri de maya xo ra biye. Kışta piyê ae Çerkeza, kışta maya cı zi Selanikıca. Dı waê cı pê namey Nazan u Figeni estê. Piyê cı merdo. Ae Fatih de Lisê Keynan de wenda, uca ra biya mezune. Maya xo Meliha Şoray (1927-1984) peşti (desteg) dao ae ke bıkewto sinema. Türkan Şoray zi pê destegê maya xo game eşta sinema.

Kariyerê cı 
Key ae Fatih de Lisê Keynan de wendêne o şiya setê filmi be kenya wayirê keyê xo ke dıme ra biya kaykera sinema u namey cı Emel Yıldızi. Na gama verên biya ke Türkan Şoray kewta sinema. Pê waştışê Türker İnanoğlu game eşta Yeşilçami. Serra 1960 de filmê cıyo verên Köyde Bir Kız Sevdim anciyao, eno film de rol gırewto, kay kerdo. Fekê Türkan Şorayi ra no hedise wıni biyo: 

Şoray no film ra tepeya pê filmê Acı Hayat odulê porteqala zernêne  gırewt. Ae no film de pê rolê 'Nermin'i kay kerdo. Şoray pê filmê xo Vesikalı Yarim reyna porteqala zernêne gırewta. No film zaf biyo namdar. No film de rolê 'Sabiha' kay kerdo.

Filmografiya cı 
Xeylê aktoran film anto u rol gırewto pê Şorayi. Nê filmi zi zaf biy namdari. Filmê klasikê ke Türkan Şoray rol gırewto, Agah Özgüç ke krtik kerdo, vato ke afişê Türkan Şorayi darde kerdo ke film seyrkerdoğan bıanco, peran qezenç kero. Ornagên filmê serra 1980i, Tabancamın Sapını Gülle Donatacağım de, Türkan Şoray u Ediz Hun kay kerdo labelê direktorê filmi afişê filmi vırnao, Ediz Hun wedarıto, Kemal Sunal kerdo miyan.

Kemal Sunal, tek teyna kaykerê do figurano. Cokao ke dıme ra beno namdar, afişê filmi reyna çap kerdo u o kerdo miyan.

Ay serranê 1990an ra tepeya dest pêkerdo seriyanê têlevizyoni bıanco, gıran dao uca. Xeylê filmê têlevziyoni anti. Nê filman ra filmê tewr namdari u dergi zi Tatlı Hayat (Heyato Şirin) biyo ke ay pê Haluk Bilginer no film anto, rol gırewto, kay kerdo. İkinci Bahar (Wesaro Dıyın) zi filmê do bin biyo ke Şener Şeni u Türkan Şoray piya kay kerdo.

Kay kerdo u rol gırewto

Film anto 
 Uzaklarda Arama - 2015
 Yılanı Öldürseler - 1981 (pê Şerif Göreni) 
 Bodrum Hakimi - 1976
 Azap - 1973
 Dönüş - 1972

Çımey 

Sinemawanê Tırkiya
Senaristê Tırkiya
Kaykerê Tırkiya
Merdumê weşi